CELEX: C2005/229/12
Language: lt
Date: 2005-09-17 00:00:00
Title: Byla C-271/05 Consiglio di Stato2005 m. sausio mėn. 18 d. nutartimi pateiktas prašymas priimti prejudicinį sprendimą bylose 1) Francesco Rauty prieš Ministero per i Beni Culturali e Ambientali; Soprintendenza B.A.A. di Firenze, Prato e Pistoia; įstojusi į bylą šalis ad adiuvandum: Consiglio Nazionale degli Ingegneri; 2) Ordine degli Ingegneri della Provincia di Pistoia prieš Francesco Rauty, Ministero per i Beni e le Attività Culturali, įstojusi į bylą šalis ad adiuvandum: Consiglio Nazionale degli Ingegneri

17.9.2005   
            
            
               LT
            
            
               Europos Sąjungos oficialusis leidinys
            
            
               C 229/6
            
         
      Consiglio di Stato2005 m. sausio mėn. 18 d. nutartimi pateiktas prašymas priimti prejudicinį sprendimą bylose 1) Francesco Rauty prieš Ministero per i Beni Culturali e Ambientali; Soprintendenza B.A.A. di Firenze, Prato e Pistoia; įstojusi į bylą šalis ad adiuvandum: Consiglio Nazionale degli Ingegneri; 2) Ordine degli Ingegneri della Provincia di Pistoia prieš Francesco Rauty, Ministero per i Beni e le Attività Culturali, įstojusi į bylą šalis ad adiuvandum: Consiglio Nazionale degli Ingegneri
   
   (Byla C-271/05)
   (2005/C 229/12)
   Proceso kalba: italų
   
      Consiglio di Stato2005 m. sausio 18 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. birželio 30 d., priimti prejudicinį sprendimą bylose 1) Francesco Rauty prieš Ministero per i Beni Culturali e Ambientali; Soprintendenza B.A.A. di Firenze, Prato e Pistoia; įstojusi į bylą šalis ad adiuvandum: Consiglio Nazionale degli Ingegneri; 2) Ordine degli Ingegneri della Provincia di Pistoia prieš Francesco Rauty, Ministero per i Beni e le Attività Culturali, įstojusi į bylą šalis ad adiuvandum: Consiglio Nazionale degli Ingegneri.
   
   
      Consiglio di Stato Teisingumo Teismo prašo atsakyti į šiuos klausimus:
   
               1.
            
            
               Ar Italijoje pagal 1985 m. birželio 10 d. Tarybos direktyvą 85/384/EEB (1) architektūros ir civilinės inžinerijos laipsniai, kuriuos suteikė Italijos universitetai ir aukštojo mokslo institucijos, laikytini lygiaverčiais ta prasme, kad civilinės inžinerijos absolventams, kuriems suteiktas diplomas, leidžiama verstis architekto profesine veikla, taigi atlikti visas užduotis ir įpareigojimus, kuriuos tam tikri šios valstybės vidaus teisės aktai išimtinai priskyrė atlikti architekto profesinei kompetencijai?
            
         
               2.
            
            
               Ar veikiau šių 10 ir 11 straipsnių nuostatos apsiriboja lygiavertiškumo nustatymu tarp dviejų diplomų (architektūros ir civilinės inžinerijos srityje) ta prasme, kad jie abu leidžia verstis architekto profesine veikla išlaikius specialų egzaminą leidimui verstis architekto profesija gauti?
            
         
      (1)  OL L 223, 1985 8 21, p. 15.